Բարըշ Յըլմազ

**Բարըշ Ալփեր Յըլմազ** (, ), թուրք ֆուտբոլիստ, թուրքական «Գալաթասարայ» ակումբի և Թուրքիայի հավաքականի վինգեր։

## Ակումբային կարիերա
Ֆուտբոլով սկսել է զբաղվել 2012 թվականին՝ հարազատ «Ռիզե Օզել Իդարեսփոր» ակադեմիայում։ 2017 թվականի ամռանը տեղափոխվել է երրորդ լիգայի «Անկարա Դեմիրսփոր» ակումբ՝ վերցնելով 11 համարը: Ակումբի կազմում նորամուտը նշել է սեպտեմբերի 27-ին՝ «Գելկյուքսփորի» հետ տնային խաղում՝ 61-րդ րոպեին փոխարինելով Բուրաք Սյուրմելիին։ Այդ մրցաշրջանում ևս երեք անգամ հայտնվեց խաղադաշտում՝ ամեն անգամ փոխարինման դուրս գալով վերջին րոպեներին։ Գավաթում նորամուտը նշել է հոկտեմբերի 25-ին՝ «Գազիշեհիրի» դեմ 4-րդ շրջանի խաղում՝ Աավելացված 92-րդ րոպեին փոխարինելով Հասան Քայային:

Մրցաշրջանի արդյունքներով «Անկարան» 2-րդ խմբում գրավեց երկրորդ տեղը և հաղթեց փլեյ-օֆֆում՝ այդպիսով իր կարճատև պատմության ընթացքում երկրորդ անգամ իրավունք ստանալով հանդես գալ երկրորդ լիգայում: Յըլմազը փոխել է իր համարը 11-ից 53-ի։ Առաջնությունում նորամուտը նշել է սեպտեմբերի 2-ին «Գազիանտեպսպորի» հետ արտագնա խաղում: Այս հանդիպումը Յըլմազի համար առաջինն էր պրոֆեսիոնալ կարիերայում, որը նա սկսել էր մեկնարկային կազմում: Ակումբի կազմում առաջին գոլը խփել է 2019 թվականի հունվարի 19-ին «Գազիանթեսփորի» հետ երկրորդ շրջանի տնային առաջին խաղում (խաղն ավարտվել է 6:0 հաշվով): Այս հանդիպումը նաև թուրքի համար առաջին ամբողջական հանդիպումն էր առաջնությունում։ Սակայն Յըլմազն իր կարիերայի առաջին ամբողջական հանդիպումն անցկացրել է 2018 թվականի սեպտեմբերի 25-ին՝ Թուրքիայի գավաթի շրջանակներում:

2018/19 մրցաշրջանն «Անկարան» ավարտել է 14-րդ հորիզոնականով՝ ընդամենը մեկ միավորով դուրս մնալով մեկման գոտուց: Յըլմազը հերթական անգամ փոխել է խաղային համարը՝ 53-ից դարձնելով 7: Ֆուտբոլիստը նախորդ մրցաշրջանի համեմատ ավելացրել է առաջնությունում անցկացրած հանդիպումների քանակը (19-ը՝ 16-ի դիմաց), սակայն կրճատել է խաղադաշտում անցկացրած ժամանակը՝ գործնականում դադարելով դուրս գալ մեկնարկային կազմում։ Ընդ որում, նրա ակումբը առաջնությունում հասել է իր լավագույն ցուցանիշներին ողջ պատմության ընթացքում՝ զբաղեցնելով երկրորդ հորիզոնականը։ Այնուամենայնիվ, մայրաքաղաքային ակումբին չհաջողվեց հաղթահարել փլեյ-օֆֆի փուլը՝ կիսաեզրափակչում 0:2 հաշվով պարտվելով «Տուզլասպորին»:

2020 թվականի ամռանը Յըլմազն ազատ գործակալի կարգավիճակով տեղափոխվել է մեկ այլ մայրաքաղաքային ակումբ՝ «Կեչիորենգյուջյու», որը հանդես է գալիս առաջին լիգայում՝ իր համար վերցնելով խաղային 53 համարը։ Ակումբի կազմում նորամուտը նշել է սեպտեմբերի 12-ին «Բոլուսպորի» հետ արտագնա խաղում՝ 88-րդ րոպեին փոխարինելով Կեմ Էկինչիին: Ակումբի կազմում առաջին գոլը խփել է հոկտեմբերի 20-ին «Բանդիրբասպորի» հետ տնային խաղում՝ առաջին անգամ դուրս գալով մեկնարկային կազմում: Մրցաշրջանի ավարտին Յիլմազը դարձել է հիմքի լիարժեք խաղացող՝ առաջնությունում խաղալով բոլոր 34 հնարավոր խաղերը և արդյունավետ գործողությամբ աչքի ընկնելով 13 անգամ:

Արդյունավետ նորեկը հետաքրքրություն է առաջացրել թուրքական և արտասահմանյան ֆուտբոլի բազմաթիվ գրանդների շրջանում։ Արդյունքում 2021 թվականի հուլիսի 9-ին «Գալաթասարայը» 2,1 միլիոն եվրոյով գնում է ֆուտբոլիստին և նրա հետ 5 տարվա պայմանագիր կնքում։ Յըլմազը կրկին վերցնում է 53 համարը: Ակումբի կազմում նորամուտը նշել է հուլիսի 28-ին Չեմպիոնների լիգայի որակավորման փուլի շրջանակներում կայացած «ՊՍՎ»-ի հետ տնային խաղում՝ դուրս գալով մեկնարկային կազմում և փոխարինման դուրս գալով 67-րդ րոպեին: Սուպերլիգայում նորամուտը նշել է օգոստոսի 23-ին «Հաթայսպորի» հետ տնային խաղում՝ 87-րդ րոպեին փոխարինելով Սուֆյան Ֆեյղուլիին։ Եվրագավաթների եզրափակիչ հատվածում նորամուտը նշել է հոկտեմբերի 21-ին Եվրոպա լիգայի E խմբի՝ «Լոկոմոտիվի» հետ արտագնա խաղում՝ դուրս գալով մեկնարկային կազմում և փոխարինման դուրս գալով 67-րդ րոպեին: Առաջին գոլը խփել է 2022 թվականի հոկտեմբերի 15-ին «Կայսերիսպորի» հետ արտագնա խաղում՝ ընդմիջմանը փոխարինելով Դրիս Մերտենսին և 86-րդ րոպեին խփելով իր թիմի միակ գոլը (2:1):

2023 թվականի մայիսի 4-ին երկարաձգել է պայմանագիրն ակումբի հետ մինչև 2026/27 մրցաշրջանի ավարտը։ Մայիսի 30-ին «Անկարագյուջուի» դեմ տնային խաղում խաղադաշտ է դուրս եկել 65-րդ րոպեին՝ փոխարինելով Կազիմջան Կարատաշին և 73-րդ րոպեին խփել իր թիմի երրորդ գոլը: Արդյունքում «Գալաթասարայը» 4:1 հաշվով հաղթել է մայրաքաղաքային ակումբին և առաջնության ավարտից երկու տուր առաջ ապահովել տիտղոսը։ Ստամբուլյան ակումբը Չեմպիոնների լիգայի որակավորման ուղեգիր է ստացել, որն անցել է և հայտնվել А խմբում: Մրցաշարում Յըլմազը նորամուտը նշել է սեպտեմբերի 20-ին «Կոպենհագենի» հետ տնային խաղում՝ 68-րդ րոպեին փոխարինելով Հաքիմ Զիյեշին: Այդ մրցաշրջանը ֆուտբոլիստի համար լավագույնն էր գոլ+փոխանցում համակարգով. նա 7 գոլ և 12 գոլային փոխանցում է կատարել, այդ թվում՝ 6 գոլ և 7 գոլային փոխանցում՝ առաջնությունում, ինչով օգնել է ակումբին պաշտպանել չեմպիոնական տիտղոսը։ 2024 թվականի ապրիլի 2-ին անցկացրեց իր 100-րդ հանդիպումը ակումբի կազմում։

## Կարիերան հավաքականում
Երիտասարդական հավաքականում նորամուտը նշել է 2021 թվականի մարտի 26-ին Խորվաթիայի երիտասարդական հավաքականի հետ ընկերական խաղում՝ ընդմիջումից հետո փոխարինման դուրս գալով Քեմալի Սերթելուին և աչքի ընկնելով խփած գոլով (խաղն ավարտվել է 4:1 հաշվով՝ հօգուտ խորվաթների): Հավաքականի կազմում մասնակցել է երիտասարդական Եվրո-2016-ի ընտրական փուլին՝ 8-ից 6 խաղ անցկացնելով:

Ազգային հավաքականում նորամուտը նշել է 2021 թվականի նոյեմբերի 13-ին Ջիբրալթարի հավաքականի հետ աշխարհի առաջնության որակավորման փուլի տնային խաղում՝ դուրս գալով մեկնարկային կազմում։ Խաղադաշտ է դուրս եկել նաև Չեռնոգորիայի հետ արտագնա խաղում։ Յըլմազի ազգային հավաքական կանչը հիմնավորվել է Ջենգիզ Ունդերի վնասվածքով։ 2023 թվականի հոկտեմբերի 12-ին Խորվաթիայի հավաքականի դեմ Եվրոպայի առաջնության որակավորման արտագնա խաղում տուգանային հրապարակից դուրս կատարած հարվածով խփեց հավաքականի առաջին գոլը՝ *«լուսնի աստղերին»* բերելով կարևոր երեք միավոր, ինչը թույլ տվեց, ի վերջո, որակավորվել Եվրո աղյուսակի առաջին տեղից։

## Ակումբային վիճակագրություն
*2024 թվականի հունիսի 2-ի դրությամբ*

## Ձեռքբերումներ
### Ակումբային
; «Գալաթասարայ»
* Թուրքիայի չեմպիոն (2)՝ 2022/23, 2023/24
* Թուրքիայի սուպերգավաթակիր՝ 2023

## Ծանոթագրություններ

## Արտաքին հղումներ
* 
* 
* Профиль игрока на сайте Турецкой футбольной федерации
* Профиль игрока на сайте *mackolik.com*
* Профиль игрока на *eu-football.com*
* Профиль игрока на *www.footballdatabase.com*

Կատեգորիա:Գալաթասարայի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ